**פרק רביעי: להתחיל מחדש**

**משפחות צמחים**

**⏴ במבט חדש לכיתה ג**

**היקף יחידת הלימוד:** שיעור אחד

**עמודים:** 136 - 137

# מטרות

* להשוות ולתאר את השונה ואת הדומה בין שתי משפחות הצמחים.
* לזהות צמחים משתי משפחות: משפחת המצליבים ומשפחת הקטניות (כיום נוהגים לכנות את משפחת הפרפרניים בשם משפחת הקטניות).

**מהלך השיעור (ראו בעמודים הבאים).**

# מהלך השיעור:

| **מרכיבי מעגל הלמידה** | **פעילויות** |
| --- | --- |
| פתיחה | ביחידת לימוד זו לומדים להכיר מאפיינים של שתי משפחות צמחים, מן הנפוצות והמוכרות ביותר בישראל.עורכים דיון ושואלים:מספר הצמחים בעולם הוא גדול מאד ואי אפשר להכיר את כולם.כיצד נוכל להתמצא במגוון הגדול של הצמחים שיקל בזיהוי שלהם?למרות השונות הרבה בין איברי הפרח (איברים המשותפים לכל הפרחים) בגודל בצבע בצורה ועוד, ניתן למצוא פרחים בעלי מאפיינים דומים בצמחים שונים. עקרון **האחידות והשוני** הוא עקרון מדעי.כדי שהחוקרים והמתעניינים בטבע בכל העולם יוכלו להחליף ביניהם מידע, מצאו חוקרי טבע שיטה מקובלת למיון מדעי של צמחים. המיון המדעי נשען על תכונות פנימיות של הצמח. מיון כזה מאפשר התמצאות במגוון הגדול של הצמחים והקלה בזיהוי שלהם. |
| התנסות | מבצעים את המשימה **משפחת המַצליבים ומשפחת הקטניות**, עמודים 136 - 137, המשימה כוללת את קריאת מידעון **מאפייני משפחת המצליבים ומשפחת הקטניות** ועריכת תצפית במטרה לזהות צמחים משתי משפחות אלה. מוצע לשאול את התלמידים אם הם מכירים צמחים השייכים למשפחות אלה והאם ראו אותם בטיולים עם שני משפחותיהם. מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(מנויים),לספר הדיגיטלי, עמוד 137, פעילות **מצליבים וקטניות**. בפעילות זו התלמידים מאפיינים את הפרחים של כל משפחה וממיינים צמחים למשפחת המצליבים ולמשפחת הקטניות על פי המאפיינים של כל קבוצה. |
| המשגה | * לביסוס הידע ולהמשגה בנושא משפחות צמחים [משפחת המצליבים](http://www.tiuli.com/flower_families.asp?family_id=54), [משפחת הקטניות](http://www.tiuli.com/flower_families.asp?family_id=87) ו[משפחות צמחים נוספות](http://www.tiuli.com/flower_families.asp) מומלץ לפנות לאתר טיולי של המטייל.
 |
| יישום | מבצעים את המשימות בפרק ה: **סידור וארגון שפע הצמחים**, בספר **הלימוד חיים בן צמחים**, מאגר ספרים סרוקים, הוצאת רמות אוניברסיטת תל-אביב.* מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(מנויים),משימה **דם המכבים האדום.**

המשימה עוסקת בסיפורו של צמח דם המכבים על פי המורשת ומתמקדת במבנה התפרחת (הרחבה למשפחת המורכבים) ובהיותו צמח מוגן.עונים על שאלה 4 בתבנית **במבט חוזר** שבעמוד 147. |
| סיכום ורפלקציה | כיצד סייעה התצפית על איסוף מידע על מאפיינים משפחות צמחים?על מה הקפדת בזמן ביצוע התצפית?מהם מאפיינים של הפרחים של הצמחים השייכים למשפחת המצליבים?מהם מאפיינים של הפרחים של הצמחים השייכים למשפחת הקטניות?האם אתם מכירים משפחת צמחים נוספת ? מהי? מהן מאפייניה?מה למדת בשיעור?מה השיעור חידש לך?מה סקרן אותך היום בשיעור? מה היה מפתיע?אילו שאלות נוספות מתעוררות אצלך בעקבות השיעור? |